mk ba mk ky ru mk mk mk es mk mk hbs_cyr mk mk mk hbs_cyr ru mk mk mk hbs_cyr mk ru uk hbs_cyr mk uk mk ru uk ba mk ky ru mk mk mk es mk mk hbs_cyr mk mk mk hbs_cyr ru mk mk mk ru mk mk mk mk it en fr mk es es en es en en en en mk mk mk mk mk mk mk mk mk mk mk ru es es en es en en en en mk mk mk mk mk mk mk mk mk mk en mk mk en mk en mk en mk en mk en ru hbs_cyr uk mk en mk pt mk en mk fr mk fr mk en uk hbs_cyr en ru mk mk hbs_cyr mk mk hbs_cyr mk hbs_cyr mk mk mk mk mk mk hbs_cyr mk mk hbs_cyr mk mk mk mk mk mk mk mk hbs_cyr mk mk hbs_cyr mk mk mk mk mk mk mk mk mk mk mk hbs_cyr mk mk mk mk mk mk mk mk en mk en mk en ru mk ru ru mk hbs_cyr mk uk en bg hbs_cyr mk uk hbs_cyr mk uk mk ru en mk mk mk en mk en
Европската политичка заедница ќе ја забрзува бавната ЕУ! | Вечер ...1963 | Vecer MK
Вечер …1963 | Vecer MK
Дома МАКЕДОНИЈА Европската политичка заедница ќе ја забрзува бавната ЕУ!
Претседателот на Европскиот совет и чешкото претседателство ја поканија Македонија да учествува на првиот состанок на Европската политичка заедница, кој ќе се одржи на шести октомври, во Прага. Со оглед на бавноста на процесот на проширување, голем број европски лидери и дипломати оценија дека воспоставувањето нов формат како ЕПЗ ќе овозможи подобра и побрза координација на сите земји на континентот, без намера да биде замена за ЕУ. Во меѓувреме, во рамки на скринингот, продолжи објаснувачкиот состанок за поглавјето 24 „Правда, слобода и безбедност“, а следната недела продолжуваат состаноците за поглавјето 23 „Правосудство и темелни права“. Вицепремиерот Бојан Маричиќ, во рамките на следните евроинтегративни активности, за средината на октомври го најави потпишувањето на договорот со ФРОНТЕКС, како чекор кон подобро управување со границите и управување со нерегуларната миграција
Македонија е поканета да учествува на првата средба на Европската политичка заедница, во октомври, во Прага, која треба да овозможи подобра и побрза координација на сите земји на континентот, со оглед на бавноста на проширувањето на ЕУ. Дипломатите во Брисел инсистираат дека оваа заедница нема цел да ги замени постојните организации, структури и процеси на Унијата. Во меѓувреме, во рамки на скринингот, продолжи објаснувачкиот состанок за Поглавјето 24 „Правда, слобода и безбедност“, а следната недела продолжуваат состаноците за поглавјето 23 „Правосудство и темелни права“. Во рамките на следните активности, вицепремиерот Бојан Маричиќ за средината на октомври го најави потпишувањето на договорот со ФРОНТЕКС.
Претседателот на Европскиот совет и чешкото претседателство, вчера, ги испратија официјалните покани до сите земји учеснички во Европската политичка заедница (ЕПЗ), меѓу нив и Македонија. На шести октомври, во Прага, ќе се одржи првиот состанокот на шефовите на држави и влади на Европската политичка заедница. Освен 27-те земји членки на ЕУ, во ЕПЗ учествуваат и: Ерменија, Азербејџан, Босна и Херцеговина, Грузија, Косово, Лихтенштајн, Молдавија, Црна Гора, Македонија, Норвешка, Србија, Швајцарија, Турција, Украина и Обединетото Кралство.
Целта на Европската политичка заедница е да се создаде платформа за политичка координација за сите земји на широкиот европски континент, да им се овозможи да се координираат и комуницираат за сите теми за кои имаат заеднички интерес. Сѐ со цел да се обезбедат стабилноста и безбедноста на континентот, велат од ЕУ.
На самитот на ЕПЗ, сите лидери ќе имаат еднаква тежина, а дипломатите во Советот се надеваат дека овој формат ќе може да се одржува редовно во иднина, еднаш или два пати годишно.
Дипломатите во Брисел инсистираат дека ЕПЗ во ниеден случај нема за цел да ги замени постојните организации, структури и процеси на ЕУ, и не планира да создава нови. Идеите за Европска политичка заедница интензивно почнаа да се подготвуваат по почетокот на војната во Украина и апликацијата за членство на оваа земја, како и на Грузија и на Молдавија, во ЕУ. Со оглед на бавноста на процесот на проширување, голем број лидери и дипломати оценија дека воспоставувањето нов формат како ЕПЗ ќе овозможи подобра и побрза координација на сите земји на континентот.
Во меѓувреме, денеска, во Брисел, продолжи објаснувачкиот состанок за поглавјето 24 „Правда, слобода и безбедност“, на кој Европската комисија го презентира новиот корпус на ЕУ акуис (acquis) донесено во периодот по 2018-2019 година. Следната недела продолжуваат состаноците за поглавјето 23 „Правосудство и темелни права“.
На средбата вчера, во Брисел, еврокомесарот за проширување Оливер Вархеји и вицепремиерот за европски прашања Бојан Маричиќ разговарале за процесот на скрининг на земјава со ЕУ, како и за следните активности во процесот на преговорите за членство и за актуелната политичка ситуација во Македонија.
– Во вистински и клучен момент ја потврдивме европската перспектива на Северна Македонија. Сега е најважно да сме фокусирани на реформите и да останеме на европскиот пат. Тоа е наша обврска и задача што им ја должиме на граѓаните, да обезбедиме просперитет и напредок на земјата – рече Маричиќ на состанокот.
Маричиќ го најави потпишувањето на договорот со ФРОНТЕКС, кој ќе биде потпишан кон средината на октомври.
– Задоволен сум што преговорите за договорот за статус со Европската агенција за гранична и крајбрежна стража, ФРОНТЕКС, се завршени и што наскоро ќе го потпишеме овој важен договор, на македонски јазик, а во присуство на еврокомесарката за внатрешни работи, Јохансон – рекол Маричиќ.
Вицепремиерот оценил дека овој договор е чекор кон подобро управување со границите и управување со нерегуларната миграција, што, како што потенцирал, е заеднички интерес и на Македонија и на ЕУ, како што беше докажано во минатите времиња, особено за време на мигрантската криза во 2015 година.
Претходна објаваРеферендумот може да успее доколку го разберете прашањето
Следна објаваКадифената верверичка Бони, желките Џуни и Пипи и пет ежиња најчудесните станари во Аеродром
ПОВРЗАНИ ОБЈАВИПОВЕЌЕ ОД АВТОРОТ
Ковачевски се сретна со Ердоган: Соработката е важна со цел ублажување на последиците од енергетската криза
Утре состанок со компанијата за набавка на природен гас што ја посочи Мицкоски
МНР апелира на зрело и достоинствено однесување по најавите за отворање ново граѓанско здружение во Охрид
„Напредувај побрзо“ – Хрватска компанија бара работници со плакат со ликот...
Радев кон Ердоган: Турција е наш многу важен партнер и сојузник
Косовскиот министер за здравство поднесе оставка
Путин ја присвои, но МААЕ ја смета нуклеарната централа Запорожје за...
АНКЕТА: Дали треба да има референдум за Преговарачката рамка?
АНКЕТА: Дали треба да се врати задолжителното носење на маските?
АНКЕТА: Дали Македонија на 23 јуни ќе добие датум за старт...
АНКЕТА: Дали државата треба да ги тргне маржите и да ги...
АНКЕТА: Кој е поголем македонски фудбалер?
Боже дај ми знак
Сите содржини и објави на vecer.press се авторско право на редакцијата. Делумно или целосно преземање не е дозволено. Редакцијата на vecer.press не сноси никаква одговорност за коментарите и споделувањата на социјалните мрежи, бидејќи се генерираат преку Facebook, Twitter и други, и за нив важат правилата и условите на социјалната мрежа. Oбјавените содржини се авторска сопственост на vecer.press
„Напредувај побрзо“ – Хрватска компанија бара работници со плакат со ликот...
Радев кон Ердоган: Турција е наш многу важен партнер и сојузник
Косовскиот министер за здравство поднесе оставка
© Вечер Прес, сите права задржани
„Напредувај побрзо“ – Хрватска компанија бара работници со плакат со ликот...
Радев кон Ердоган: Турција е наш многу важен партнер и сојузник